**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 06.08.2020, ora 08.00 – 07.08.2020, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 07.08.2020, ora 07.00**

**RÂURI**

Debitele au fost, în general, staţionare, exeptând râurile din bazinul superior al Jiului, cursul Someșului și cursul mijlociu și inferior al Mureșului, unde au fost în scădere.

Debitele se situează la valori cuprinse între 30-90% din mediile lunare multianuale, mai mari (în jurul și peste normalele lunare) pe: Someș, Bega, Mureşul inferior, Timişul inferior, Cibin, Olteţ, pe cursurile superioare ale râurilor Bistriţa, Trotuş şi pe cursul Prutului și mai mici (10-30% din normalele lunare) pe râurile din bazinele Bârlad, Rm. Sărat și Jijia.

Se situează peste **COTA DE ATENŢIE** râul Prut la staţia hidrometrică Şiviţa (360+2) – jud. GL, ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară.

Debitele vor fi în general staționare, exeptând cursurile Someşului, Jiului și cursul mijlociu și inferior al Mureșului, unde vor fi în scădere.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în ţară (secţiunea Baziaş) în intervalul 06.08 – 07.08.2020 a fost staționar, având valoarea de 3600 m3/s, sub media multianuală a lunii august (4300 m3/s).

În aval de Porţile de Fier debitele au fost în scădere.

Debitul la intrarea în ţară (secţiunea Baziaş) va fi în creștere (3700 m3/s).

În aval de Porţile de Fier debitele vor fi în creștere pe sectorul Gruia – Calafat și în scădere pe sectorul Bechet – Tulcea.

**2.** **Situația meteorologică în intervalul 06.08.2020, ora 09.00 – 07.08.2020, ora 06.00**

**ÎN ŢARĂ**

Vremea a fost călduroasă în cea mai mare parte a țării, chiar caniculară și cu un indice temperatură-umezeală (ITU) care a atins pragul critic de 80 de unități, după-amiaza, pe arii restrânse în Moldova și în Muntenia. Cerul a fost variabil, mai mult senin în regiunile sudice și estice. Vântul a suflat slab și moderat, temporar cu intensificări în sud și pe crestele montane, unde la rafală s-au înregistrat viteze, în general, de 45...55 km/h și izolat în restul teritoriului.

Temperaturile maxime s-au încadrat între 27 de grade la Mangalia și Câmpeni și 36 de grade la Adjud și Galați. La ora 06.00, se înregistrau valori termice cuprinse între 8 grade la Miercurea Ciuc și 26 de grade la Constanța și Constanța-Dig.

***Observații:*** *de ieri, de la ora 06.00, au fost în vigoare 2 atenționări, cod galben, de fenomene meteorologice periculoase imediate: 1 emisă de SRPV Craiova și 1 de CNPM pentru Muntenia.*

**LA BUCUREŞTI**

Vremea a devenit călduroasă, caniculară după-amiaza în centrul orașului. Temperatura maximă a fost de 35 de grade la Filaret și de 34 de grade la Afumați și Băneasa. Cerul a fost senin, iar vântul a suflat în general moderat, cu intensificări temporare de până la 45...55 km/h. La ora 06.00 se înregistrau 20 de grade la Băneasa, 21 de grade la Afumați și 23 de grade la Filaret.

**3. Prognoza meteorologică în intervalul 07.08.2020, ora 09.00 – 08.08.2020, ora 09.00**

**ÎN ŢARĂ**

Vremea va fi călduroasă după-amiaza în cea mai mare parte a țării, chiar caniculară pe arii relativ extinse în sud și în est, unde și i*ndicele temperatură-umezeală (ITU) va atinge sau va depăși pragul critic de 80 de unități.* Cerul va fi variabil, cu înnorări temporare și pe arii restrânse averse și descărcări electrice, mai ales după-amiaza și seara și cu o probabilitate mai mare în sud-vestul teritoriului, în Lunca Dunării, precum și în Munții Banatului și în Carpații Meridionali. Vântul va sufla slab și moderat, cu intensificări în regiunile sudice, sud-estice, la munte și pe suprafețe mici în restul teritoriului, iar la rafală se vor atinge viteze, în general, între 45 și 55 km/h. Temperaturile maxime se vor încadra între 29 și 38 de grade, iar cele minime vor fi cuprinse între 13 și 25 de grade, mai scăzute în depresiunile din estul Transilvaniei, până în jurul valorii de 10 grade.

**LA BUCUREŞTI**

Vremea va fi caniculară în orele amiezii, iar *indicele temperatură-umezeală (ITU) va depăși pragul critic de 80 de unități.* Cerul va fi variabil, mai mult senin dimineața, iar vântul va sufla moderat, cu intensificări temporare dupăamiaza și seara, când la rafală se vor atinge viteze, în general de 45...50 km/h. Temperatura maximă se va situa în jurul valorii de 37 de grade, iar cea minimă va fi de 21...22 de grade, mai scăzută în zona preorășenească, spre 19 grade.

1. ***CALITATEA APELOR***

***Administrația Națională Apele Române*** revine cu informații suplimentare referitor la fenomenul de mortalitate piscicola înregistrat la data 05.08.2020 pe râul Suceava, loc. Tisăuți, menționând următoarele:

- în urma verificărilor efectuate de reprezentanții S.G.A Suceava, GNM-CJ Suceava și D.S.V.S.A Suceava, s-a constatat mortalitate piscicolă, răzleț, pe malul drept al râului Suceava (aval 1 km punte Lisaura) pe un troson de cca 200 m;

- peștii morți, în cantitate estimată de maxim 5,0 kg, de diferite specii(scobar, mreană, beldiță), aveau dimensiuni de 5-30 cm;

- pe sectorul râului Suceava verificat, de cca. 9,0 km(amonte și aval de zona sesizată) nu s-a mai identificat nici o altă zonă cu mortalitate piscicolă;

- nu s-a constatat miros sau modificarea aspectului apei;

- nu a fost identificată nici o sursă de poluare sau evacuare de ape uzate neepurate;

- reprezentanții D.S.V.SA. Suceava au prelevat exemplare de pești morți în vederea efectuării analizelor de laborator;

- au fost prelevate probe de apă din următoarele secțiuni:

1. Râu Suceava 4 km zona Pod Unirii, 4km amonte de zona cu mortalitate piscicolă.

2. Râu Suceava 1 km aval Punte Lisaura, în zona cu mortalitate piscicolă;

3. Râu Suceava zona Punte Lisaura, 1 km amonte de zona cu mortalitate piscicolă;

4. Evacuare stație de epurare ACET Suceava, ape uzate epurate, la 3km amonte de zona cu mortalitate piscicolă;

5. Evacuare stație de epurare SC AMBRO SA, ape uzate epurate, la 3,5 km amonte de zona cu mortalitate piscicolă.

Din analizele fizico- chimice efectuate de Laboratorul de Calitate a Apei din cadrul S.G.A. Suceava, au rezultat următoarele valori :

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Nr. crt. | pH  **unitati pH** | Oxigen dizolvat  **mgO2/l** | CCOCr  **mgO2/l** | Amoniu  **(N-NH4)**  **mg N/l** | Azotiti  **(N-NO2)**  **mg N/l** | Fosfor total  **mgP/l** | Materii in suspensie  **mg/l** | Conductiv.  **µS/cm** | Cloruri  **mg/l** | Agenti de suprafata anionici (detergenti)  **mg/l** |
| 1 | 8.3 | 8.2 | 15.06 | 0.038 | 0.009 | 0.048 | 24 | 454 | 20.3 | < LOQ |
| 2 | 8.1 | 7.8 | 43.32 | 0.724 | 0.031 | 0.296 | 37 | 498 | 23.8 | 0.158 |
| 3 | 8.1 | 7.8 | 34.47 | 0.691 | 0.022 | 0.268 | 26 | 494 | 24.5 | 0.157 |
| 4 | 7.8 |  | 86.33 | 26.19 | 0.048 | 6.201 | 27 | 1004 | 93.8 | 1.87 |
| 5 | 7.9 |  | 50.23 | 0.044 | 0.184 | 0.052 | 26 | 802 | 98.4 | < LOQ |

În urma interpretării valorilor din buletinele de analiză, rezultă următoarele:

- indicatorii de calitate analizați, pentru proba de apă prelevată de la gura de evacuare a stației de epurare SC AMBRO SA, se încadrează în limitele impuse prin autorizația de Gospodărire a Apelor, respectiv H.G. 352/2005.

- pentru proba de apă prelevată de la gura de evacuare a stației de epurare A.C.E.T S.A- Agentia Suceava, s-au constatat depășiri la indicatori: Amoniu, Fosfor total și Detergenți.

- râul Suceava amonte 300 m de gura de evacuare SC AMBRO SA se încadrează în clasa de calitate I pentru indicatorii de calitate : CCOCr, Amoniu, Azotiți, Fosfor total, Cloruri, Detergenți clasa a II-a pentru indicatorul Oxigen dizolvat.

- râul Suceava în zona Punte Lisaura și aval 1 km punte Lisaura(zona mortalitate piscicola) se încadrează în clasa a II-a de calitate.

1. ***CALITATEA MEDIULUI***
2. **În domeniul aerului**
3. **În domeniul solului și vegetației**

***I.G.S.U.*** informează telefonic despre producerea, la data de 06.08.2020, unui incendiu la groapa de gunoi a municipiului Sighișoara, jud. Mureș, pe o suprafață de aproximativ 150 mp. ISU Mureș intervine cu 3 autospeciale și 1 motopompă. Cauza probabilă a incendiului este aprinderea intenționată. Vom reveni cu informații suplimentare.

***A.P.M. Ilfov*** informează telefonic despre producerea, la 07.08.2020, ora 04:45 unui incendiu de vegetație și gunoi lângă groapa de gunoi Iridex, str. Poiana Trestiei, în orașul Chitila. Incendiul se manifesta în jurul unui rezervor de 5.3 t de motorina și a cuprins și o mașina de sortare a gunoiului. IGSU informează că incendiul este localizat și se intervine pentru lichidare. Populația din zona a fost informată prin RO-ALERT. Vom reveni cu informații suplimentare.

***A.P.M. Ilfov*** informează telefonic despre producerea, la 06.08.2020, ora 17.30, unui incendiu de vegetație, pe aproximativ 2000 mp, in orașul Chiajna-str. Macului. Incendiul a fost lichidat la ora 18.12 de către ISU B-IF, care a intervenit cu 2 autospeciale de stingere.

***I.G.S.U.*** informează telefonic despre producerea, în seara zilei de 06.08.2020, unui incendiu care a cuprins circa 10.000 mp vegetație uscată în zona Ghencea, din sectorul 6 al Capitalei. ISU B-IF acționează cu 10 autospeciale de stingere. Populația din zona a fost informată prin RO-ALERT. Vom reveni cu informații suplimentare.

***I.G.S.U.*** informează telefonic despre producerea, la data de 06.08.2020, unui incendiu la groapa de gunoi a orașului Amara, județul Ialomița, pe o suprafața de aproximativ 1.000 mp. Incendiul a fost stins la ora 20.00 de ISU Ialomița, care a intervenit cu 1 autospecială și 1 buldoexcavator.

***A.P.M. Galați*** informează telefonic despre producerea, la 06.08.2020, la ora 13.10, unui incendiu de vegetație în zona Valea Cătușei, conform informării telefonice transmise de Liberty Galați la ora 14. Incendiul a fost lichidat la ora 15.45 de către ISU Galați.

***A.P.M. Mehedinți*** informează despre producerea, la 06.08.2020, la ora 16:30, unui incendiu la depozitul de rumeguș al S.C.CILDRO SERVICE SA Drobeta Turnu Severin. Cauza probabilă a producerii incendiului a fost autoaprinderea. Incendiul a fost lichidat la ora 17.50 de ISU Drobeta.

1. **În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depășiri ale limitelor de avertizare/alarmare şi nu s-au semnalat evenimente deosebite. Parametrii constatați la stațiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE, TRANSPARENȚĂ ȘI IT